**ເລື່ອງ:** ແບບຟອມຫຼັກສູດການສຶກສາແບບລາຍບຸກຄົນ (Individualized Education Program, IEP) ທົ່ວລັດ ແບບໃໝ່

ຮຽນພໍ່ແມ່ຂອງ [DISTRICT/SCHOOL NAME]:

ເມື່ອຕົ້ນປີນີ້, ພະແນກປະຖົມ ແລະ ມັດທະຍົມສຶກສາຂອງລັດ Massachusetts ໄດ້ເຜີຍແຜ່ແບບຟອມຫຼັກສູດ ການສຶກສາແບບລາຍບຸກຄົນ (Individualized Education Program, IEP) ແບບໃໝ່ ທີ່ຈະນໍາໃຊ້ໃນໂຮງຮຽນ ແລະ ໜ່ວຍງານຄຸ້ມຄອງເຂດການສຶກສາທົ່ວລັດ ໂດຍຈະເລີ່ມໃຊ້ປະມານພາຍໃນອີກສອງປີຂ້າງໜ້າ. ທີມງານການ ສຶກສາຂອງລູກທ່ານມີຄວາມມຸ່ງໝັ້ນ ໃນການໃຫ້ການຊ່ວຍເຫຼືອ ແລະ ການບໍລິການທີ່ດີທີ່ສຸດເທົ່າທີ່ໃຫ້ໄດ້ແກ່ການ ສຶກສາຂອງລູກທ່ານ ແລະ ການນໍາໃຊ້ແບບຟອມ IEP ແບບໃໝ່ຂອງພວກເຮົາ ແມ່ນຖືກກໍານົດ ເພື່ອຜັນຂະຫຍາຍ ຄວາມມຸ່ງໝັ້ນນັ້ນ.

ແບບຟອມ IEP ທົ່ວລັດແບບໃໝ່ນີ້ ຈະຊ່ວຍທີມງານຈັດການກັບຄວາມຕ້ອງການຂອງນັກຮຽນ ທີ່ມີສິດຮັບການ ບໍລິການການສຶກສາພິເສດຢ່າງມີປະສິດທິພາບ. ແບບຟອມທີ່ໄດ້ຮັບການແກ້ໄຂ ສຸມໃສ່ການເກັບເອົາຂໍ້ມູນທີ່ຄົບຖ້ວນ ກ່ຽວກັບຈຸດແຂງ, ສິ່ງທ້າທາຍ ແລະ ເປົ້າໝາຍສ່ວນບຸກຄົນຂອງລູກທ່ານ ເພື່ອສ້າງແຜນການສຶກສາທີ່ເປັນແບບສ່ວນຕົວ ຫຼາຍຂຶ້ນໃຫ້ແກ່ລູກຂອງທ່ານ.

ພວກເຮົາເຊື່ອວ່າ ການນໍາໃຊ້ແບບຟອມ IEP ທົ່ວລັດແບບໃໝ່ຈະມີປະໂຫຍດຫຼາຍແກ່ທ່ານ ແລະ ລູກຂອງທ່ານ. ຂໍ້ດີຈໍານວນໜຶ່ງປະກອບມີ:

* **ເສີມສ້າງການຮ່ວມມື:** ແບບຟອມສົ່ງເສີມການສື່ສານ ແລະ ການຮ່ວມມືທີ່ດີຂຶ້ນລະຫວ່າງທ່ານ, ຄູຂອງ ລູກທ່ານ ແລະ ທີມງານ IEP. ມັນຊຸກຍູ້ໃຫ້ມີຄວາມເຂົ້າໃຈທີ່ດີຂຶ້ນ ກ່ຽວກັບຄວາມຕ້ອງການສະເພາະ ຂອງລູກທ່ານ ເຊິ່ງອະນຸຍາດໃຫ້ມີຍຸດທະສາດການຊ່ວຍເຫຼືອທີ່ດີຂຶ້ນ.
* **ຄວາມຊັດເຈນ ແລະ ຄວາມຕໍ່ເນື່ອງຫຼາຍຂຶ້ນ:** ແບບຟອມທີ່ໄດ້ຮັບການແກ້ໄຂແມ່ນຖືກສ້າງຂຶ້ນ ເພື່ອຮັບ ປະກັນຄວາມຊັດເຈນ ແລະ ຄວາມຕໍ່ເນື່ອງໃນຂະບວນການ IEP ແລະ ໃນການຈັດຕັ້ງປະຕິບັດ ເງື່ອນໄຂຂອງລັດ ແລະ ລັດຖະບານກາງ. ຄວາມຕໍ່ເນື່ອງນີ້ຈະຊ່ວຍອໍານວຍຄວາມສະດວກ ໃນການຫັນ ປ່ຽນທີ່ດີຂຶ້ນລະຫວ່າງຊັ້ນຕ່າງໆ ແລະ ໂດຍສະເພາະແລ້ວ ມັນຖືກສ້າງຂຶ້ນເພື່ອຊ່ວຍນັກຮຽນ ທີ່ມີ ຄວາມພິການໃນການຫັນປ່ຽນໄປສູ່ຊີວິດຫຼັງຊັ້ນມັດທະຍົມປາຍ.
* **ເອກະສານກ່ຽວກັບຫຼັກສູດແບບກວມລວມ:** ແບບຟອມ IEP ແບບໃໝ່ມີກອບວຽກທີ່ລະອຽດຂຶ້ນ ສໍາລັບການບັນທຶກຄວາມກ້າວໜ້າ, ການຮອງຮັບ ແລະ ການບໍລິການລູກຂອງທ່ານ. ສິ່ງນີ້ຈະຊ່ວຍ ໃນການຕິດຕາມຜົນງານຂອງລູກທ່ານໄດ້ດີຂຶ້ນ ແລະ ໃຫ້ຂໍ້ມູນທີ່ມີຄ່າ ສໍາລັບການຕີລາຄາ ແລະ ປະເມີນ ຜົນໃນອະນາຄົດ.

ກະລຸນາຕິດຕໍ່ພວກເຮົາທີ່ [CONTACT INFORMATION] ຖ້າຫາກວ່າ ທ່ານມີຄໍາຖາມໃດໆ ຫຼື ຄວາມກັງວົນ ກ່ຽວກັບການຈັດຕັ້ງປະຕິບັດແບບຟອມ IPE ທົ່ວລັດແບບໃໝ່. ພວກເຮົາໃຫ້ຄວາມສໍາຄັນ ແກ່ການຮ່ວມມືຂອງ ພວກເຮົາໃນການສຶກສາຂອງລູກທ່ານ ແລະ ພວກເຮົາຫວັງທີ່ຈະໄດ້ເຮັດວຽກຮ່ວມກັນ ເພື່ອຊ່ວຍເຫຼືອຄວາມຕ້ອງການ ດ້ານການສຶກສາຂອງລູກທ່ານ.

ສໍາລັບຂໍ້ມູນເພີ່ມເຕີມກ່ຽວກັບແບບຟອມ IEP ທົ່ວລັດແບບໃໝ່, ກະລຸນາເຂົ້າເບິ່ງໜ້າເວັບຂອງລັດທີ່: <https://www.doe.mass.edu/sped/improveiep>

ສໍາລັບຂໍ້ມູນໃຫ້ແກ່ພໍ່ແມ່ກ່ຽວກັບການສຶກສາພິເສດແບບທົ່ວໄປ, ກະລຸນາເຂົ້າເບິ່ງ: <https://www.doe.mass.edu/sped/parents.html>

ຂໍຂອບໃຈສໍາລັບການຮ່ວມມື ແລະ ການຊ່ວຍເຫຼືອທີ່ຕໍ່ເນື່ອງຂອງທ່ານ.

ຮຽນມາດ້ວຍຄວາມນັບຖື.

[DISTRICT SIGNATURE BLOCK]